Kaffi Klara Art Residence í Ólafsfirði hefur hlotið styrk frá Norðurorku fyrir samfélagsverkefnið Sögur og símar . Ida Semey eigandi Kaffi Klöru ákvað með skömmum fyrirvara að senda inn umsókn til Norðurorku , og hlakkar nú til að vinna verkefnið eftir að styrkurinn var staðfestur . Alls bárust 104 umsóknir til Norðurorku . Á Kaffi Klöru hafa varðveist margir mismunandi símar , símaklefar og upprunalegar innréttingar frá tíma gömlu símstöðvarinnar . Símarnir og símstöðin þar sem Kaffi Klara er til húsa vekja ætið upp minningar og sögur íbúa Ólafsfjarðar . Verkefnið Sögur og símar felur í sér að taka upp sögur sem tengjast gömlu símstöðinni . Upptökunar verða klipptar saman og forritaðar í spilara sem komið verður fyrir í símanna . Þegar tólið er tekið upp verður hægt að velja hvað sögu maður vill hlusta á . Þannig öðlast gömlu símarnir og símaklefanir ný hlutverk og bæði símar og sögur Ólafsfjarðar varðveitast á frumlegan máta . Þetta verkefni Kaffi Klöru er hugsað sem framlag til Ólafsfjarðar í tilefni 75 ára kaupstaðarafmælis sem á að halda uppá sumarið 2020 . Áætlað er að finna 8 - 10 sögur til að vinna með í þetta verkefni . Þeir sem hafa slíkar sögur geta haft samband við Kaffi Klöru .